ФК „Динамо“ (Киев)

ФК „Динамо“ (Киев) (на украински: ФК Динамо Київ) е най-успешният футболен клуб на днешна Украйна и на бившия СССР изобщо.
Създаден е през 1927 г. Играе във Висшата лига на Украйна и винаги е играл на топ нивото на украинския футбол. Клубът има 15 спечелени шампионата на Украйна, 1 Суперкупа на Европа и 2 КНК. По времето на СССР, Динамо Киев се утвърждава като най-добрия клуб на целия съюз ставайки 13 пъти шампион на СССР, 9 пъти става носител на Купата на СССР и 3 пъти на Суперкупата на СССР.
Отборът е създаден през 1927 г. като аматьорски тим, част от Динамо, спортно общонародно национално дружество. По време на СССР, Динамо Киев е бил единственият отбор, който се е противопоставил успешно на московските грандове: Локомотив Москва, ФК Спартак Москва и ЦСКА Москва. Това успешно противопоставяне многократно извежда тима към шампионската титла на бившия СССР.
След разпадането на Съветския съюз, Динамо Киев продължава да се състезава в новосформираното украинско първенство, където също доминира над всички. В последните 16 изиграни шампионата, Динамо Киев печели от тях цели 12. След продължителното доминиране от страна на Динамо, отборът на Шахтьор Донецк отговаря на изпитанието като през 2002, 2005, 2006, 2008, 2010, 2011, 2012, 2013, 2014 печели първенството.
Динамо Киев играе срещите си на стадион „Валерий Лобановски“ (капацитет: 16 900 души), кръстен на великия играч и треньор. Стадионът е разположен в центъра на Киев близо до река Днепър. Отборът притежава и ултрамодерната спортна база Конча-Заспа. По-важните си мачове, като домакинствата от Шампионската лига, отборът играе на Олимпийския стадион в Киев, който побира над 80 000 зрители.
Динамо Киев държи и футболно училище в града, в което се обучават деца и юноши от всички възрасти. Повечето футболисти от юношеските формации на клуба се състезават във втория и третия отбор на Динамо Киев. Дубълът на Динамо взима участие в шампионата на дублиращите отбори на всички 16 участници в елита. Третият отбор на Динамо се подвизава в по-долните дивизии. От школата на Динамо Киев са излизали много таланти, сред които най-много личат имената на Андрий Шевченко и Олександър Шовковский.
През 1995 отборът на Динамо Киев влиза в групите на Шампионската лига след като елиминира датския Олбор Фодболд в предварителния кръг. В мач от груповата фаза, украинският гранд побеждава с 1:0 гръцкия Панатинайкос. Реферът на двубоя Антонио Лопес Нието сигнализира на УЕФА, че той и колегите му били подкупени преди началото на мача от представители на Динамо Киев с 2 кожени палта и неизвестна сума пари. УЕФА реагира мигновено и отстранява Динамо Киев от турнира и мястото на „киевчани“ заема отсранения от тях преди това датски отбор на Олбор.
След суровото наказание последваха още няколко за Динамо Киев. Отборът беше лишен първоначално да не участва в европейските клубни турнири в период от две години, а главният мениджър на клуба Игор Суркис и секретарят Василий Бабичук бяха отстранени от длъжност и наказани да не се занимават с футбол до живот. Впоследствие наказанията им бяха намалени и продължиха да се занимават с отбора.
В историята си Динамо Киев се е изправял срещу цели 5 български отбора в европейските клубни турнири. Първата среща на Динамо срещу роден тим се състои през сезон 1974-75 срещу ЦСКА. Общият баланс на Динамо в срещите си срещу българските отбори е 9 победи, 4 равенства и 1 загуба допусната от Локомотив София. „Железничарите“ и Левски София са единствените родни тимове, които са успявали да отстранят Динамо Киев.
Купа на европейските шампиони 1986/87, 1 кръг:
Купа на УЕФА 1980-81, 1 кръг:
Шампионска лига 2002/03, 3 кръг:
Лига Европа 2011/12, плейоф:
Купа на УЕФА 1979-80, 3 кръг:
Купа на носителите на купи 1974/75, 1 кръг:
Купа на УЕФА 1979-80, 1 кръг:
С „Лудогорец“ се е срещал два пъти в контролни мачове. Първата среща е на 7 февруари 2015 г. в испанския курортен град Марбеля като срещата завършва 2-1 за „Лудогорец“ . Втората среща е на 3 юли 2016 г. в австрийския град Швац като завършва 2-1 за „Динамо“ .
Динамо Киев взема участие в абсолютно всички първенства на елитните дивизии на СССР и Украйна, като от всички отбори участвали в тези първенства е ставал най-много пъти шампион.
Повечето от тези постижения се дължат на голямата заслуга на Валери Лобановски, който преобразява тима и като играч и като треньор. Като играч печели 3 пъти поред шампионата на СССР. Като треньор той извежда тима 3 пъти до полуфинал за Шампионската лига. Самият Валери Лобановски почина през 2002 г. Друг човек, дал много на клуба е Олег Блохин. Той е голмайстор на първенството на СССР за всички времена със своите 211 гола, рекордьор е и по брой мачове с 432 изиграни срещи. Блохин също води и класацията за голмайстор на СССР на всички времена, включващи всички състезания от СССР (включително Купата и Суперкупата) в които вкарва общо над 300 гола.